Mme re tlhoka go itse mo gontsi ka sephiri seno, e seng fela gore Modimo o tlhophile Jesu gore e nne Mmusi wa Bogosi jwa Gagwe. Karolo nngwe ya sephiri se se boitshepo ke gore go na le batho ba bangwe ba ba tla nnang kwa legodimong le Jesu yo o tsositsweng, banna mmogo le basadi. Ba tla busa le Jesu kwa legodimong!—Baefeso 1:8-12. Monna mongwe yo o nang le lobaka lo loleele e le Mosupi kwa Greenland o ne a re: “Ke na le dingwaga di le 25 ke rerela batho ba ba buang Se-Greenland mme ke bone botlhokwa jwa gore re nne le dikgatiso ka puo ya bone. Mo mafelong mangwe a a kwa thoko, a motho a kgonang go ya kwa go one dikgwedi di le mmalwa mo ngwageng a dirisa mokoro fela, go na le batho ba ba ratang go bala dimakasine tsa rona, ka jalo ka nako e re sa kgoneng go ba etela re ba romelela makwalo le dikgatiso.”